
Samarbeidsforum for helikoptersikkerhet på norsk kontinentalsokkel ble opprettet som følge av tilrådninger i utredningene NOU 2001:21 og NOU 2002:17 Helikoptersikkerheten på norsk kontinentalsokkel.
Forumet skal arbeide for en kontinuerlig reduksjon av risikonivået for helikoptervirksomheten på norsk kontinentalsokkel. Det er oppnevnt av Luftfartsdirektøren og ledes av Avdelingsdirektør Wenche Olsen, Luftfartstilsynet. Forumets medlemmer er representanter fra relevante myndigheter, helikopteroperatører, arbeidstaker- og arbeidsgiverorganisasjoner og andre relevante aktører på kontinentalsokkelen.
[bookmark: Brødteksten]Til stede: Wenche Olsen (LT), Tom-Inge Fygle Hansen (LT), Henrik Solvorn Fjeldsbø (Styrke), Frode Moi (NF), Ørnulf Lien (LT), Alexander Wangberg (SHK), Bjørn Stein (Havtil), Dan Herstad (Havtil), Turid Hellmann-Skjær (NFF), Christian Berge (Avinor FS), Terje Vanvik (Lufttransport RW), Kjetil Hellesøy (Lufttransport RW), Øyvind Solberg (ON/Equinor), Atle Houg Ringheim (Offshore Norge), Svein Fitjar (Bristow), Ole-Andre Lindanger (Bristow), Øyvind Jonassen (Norges rederiforbund) Espen Sandal (Luftforsvaret), Johannes Nikolai Andresen (NHF), Emil Sande Øvrebotten (NHF), Andrè Van Niekerk (CHC HS), Hanne Marit Viken (LT), Arne Martin Gilberg (Aircontact Group AS – Fra kl. 12:15)


Aksjoner tildelt under møtet er markert med gul highlight i referatet.

	Nr.
	Sak
	

	
	
Velkommen.

Registrering av frammøtte

Wenche Olsen ønsket Lufttransport velkommen som fast medlem.

Orienterte om at Luftfartstilsynet har endret leder grunnet en omorganisering hvor Wenche Olsen nå er avdelingsdirektør for de seksjonene som har representanter i dette forumet.

Leder Wenche Olsen presenterte seg selv.
Presentasjonsrunde av alle deltagere i dagens møte.


	
Leder

Sekretær

	01/25
	Gjennomgang og godkjenning av agenda for dagens møte
	

	
	Følgende saker innmeldt til eventuelt:

NOU 2002: 17 Del 2: Helikoptersikkerheten på norsk kontinentalsokkel – Flyttbare innretninger. 
· Bakgrunn: Kartverket sluttet med å oppdatere informasjon om posisjonering og aktiviteten rundt flytting av flyttbare rigger 1.august 2024. 

Helideck steering Committee Norway
· Oppfølging fra forrige møte

LOS kontrakt


VIP – Dispensasjon for VIP passasjerer fra BSL kravene om trening i EBS.


UK er i prosess med å innføre krav om visa (ETA), gjeldende fra 2.april 2025. Dette kan påvirke operatørene og passasjerene dersom helikopter går til alternativ flyplass i UK.


Innstilling: Agenda godkjennes

	

Leder

	02/25
	Gjennomgang og godkjenning av referat fra siste møte 
	

	
	Medlemmene fikk 11.10.2024 tilsendt utkast til referat fra møtet 19.09.2024 for gjennomlesning og ev. korrigering, med frist 01.11.2024.

LT mottok kommentarer fra Avinor som er korrigert inn i referatet. 

Innstilling: Referatet godkjennes slik det er publisert på forumets websider: http://www.helikoptersikkerhet.no


Kommentarer på aksjoner fra forrige møte.

Sak 36/24
Tilganger på lufthavner gjennom Avinor ID-kortet. Hva er det tjenstlige behovet? Helipad er ikke på sikkerhetsbegrenset område, noe som gjør at det ikke gjennomføres bakgrunnssjekk.

**
Forumets medlemmer mente det var behov for bakgrunnssjekk også på en del personell som har arbeidssted utenfor SRA. Dette er ikke innenfor det som håndteres i prosessen med adgangskort til lufthavn gjennom Avinor. LT v/Svein Johan Pedersen skulle sjekke hvordan dette eventuelt kunne løses. Informasjon innhentes og formidles på neste møte.
 
	
Leder

	03/25
	Ledergruppe SF
	

	
	Orientering om aktivitet siden siste møte. 

Det har vært avholdt ett møte i 2025 – 10.januar

Innhold fra møtet:
Budsjett-situasjon i LT er stram i 2025 og leder spurte medlemmene i forumet om det var andre i Stavanger-området som kunne fasilitere møter i Samarbeidsforumet i 2025. Det skal avholdes minimum 2 møter i året, i 2024 ble det avholdt 3 møter.
Sotra-ulykken og fremstilling i Bergens Tidende
Oppsummert handler dette om et høringsutspill fra LT som ikke ble ikke kvalitetssikret godt nok før det gikk ut. Det viste seg ved nærmere gjennomgang at vårt innspill dessverre var feil. LT synes det er synd dersom det skapes et inntrykk av at vi ikke jobber med sikkerheten, noe som ikke medfører riktighet.

Gjennomgang av agendapunkter til første møte i 2025.


Innstilling: Orienteringen tas til etterretning.

	

Leder


	
	
	

	04/25
	Ulykker & hendelser (fast agendapunkt)
	

	
	Luftfartstilsynet
Leder presenterte oversikt over luftfartsulykker hittil i år. 
To ulykker med omkomne i 2024, flere ulykker i 2024 enn i de tre siste årene
Stor økning i lettere personskader, LT tror dette skyldes en større høyere grad av rapportering
Innrapportering av hendelser, her er rapporteringsgraden fremdeles god.

Rapportering ift. batterier i innsjekket bagasje. Vi jobber nå sammen med flyoperatørene og Avinor for å nå passasjerene.

LT ble etter gått på Security området for noen uker siden – Gardermoen, ikke så veldig godt resultat.

GNSS i Finnmark, vi har også hatt første tilfellet av «Spoofing».
Rapporteringsraten for offshore helikopter er stigende i forhold til 2023, men fortsatt langt under det som rapporteres fra Fixed Wing. Det er bra at det er en stigende trend.

Leder viste YTD – 2025 for offshore helikopter. Medlemmene ønsket å se hvordan dette så ut for Fixed Wing?  LT fremskaffer dette. 

Falske varsler, litt tynt faktagrunnlag, men en ser likevel en stor endring. Offshore 7-8, Fixed Wing 1-2

Det kommer en mulighet til at operatørene selv kan finne informasjon på LT sine hjemmesider vedrørende luftfartshendelser. LT er i sluttfasen for å kunne publisere, men det er ikke helt ferdig ennå. LT håper at vi til neste møte har gått «live».

Norske flysikkerhetsresultater publiseres på LT sine nettsider årlig. LT sender ut en lenke til forumets medlemmer når rapporten publiseres.
Offshore helikopter er et eget kapitel i denne rapporten.

Operatørene mener skjemaene er komplisert og at det er mye som skal med i skjemaer, noe som kan utgjøre en fare for at det ikke blir rapportert inn.
Leder poengterte at vi er nødt til å bruke ECCAIRS2.
LT gjør risikoklassifisering når vi får en rapport inn til oss, vi jobber med trendutvikling, og skal i utgangspunktet ikke gjøre enkeltsaksbehandling.






SHK 
Alvorlig luftfartshendelse ved Hammerfest lufthavn, ENHF, ettermiddagen 4.november 2024. SHK kom sent inn i saken, noe som har medført litt begrenset informasjon. Sak som involverer LN-WIT DHC-8 og LN-ONY S92. 
SHK ser på følgende punkter;
· Comm og forståelse av trafikkbilde (SA) AFIS, WIT, ONY
· Håndtering av RA
· Fraseologi i TIZ, «no reported traffic rwy»
· Rapportering, klassifisering

Avinor, Widerøe og Bristow har opprettet egne undersøkelser av hendelsen.

Sotra-ulykken
Foreløpig rapport 6.august 2024, faktadel tilnærmet ferdig. Problemstilling mtp. Utløsningsmekanisme flåter, frist til august 2025 – LT/EASA.

Undersøkelse av luftfartshendelse etter avgang fra Ekofiskfeltet.
LN-OMI, S92, juni 2023. Kort tid etter avgang, kraftig lyd, konstaterte venstre motor stoppet. Motor sendt til uavhengig motorverksted i England for undersøkelser. Tolv bolter som sammenføyde kompressoren og gassgenerator turbinen hadde gått til brudd, utmatting har trolig startet i 2 av boltene, deretter økt belastningen på de resterende 10.

En publisert rapport
LN-OMI, S92, Sola til Ekofisk, oktober 2022, 11 pax.
En rekke falske brannvarslinger på S92, som regel kortvarige (2021 30-40 stk), ingen ST.
Operatørene stilte spørsmål ved at det ikke forelå ST fra denne rapporten. SHK meddelte at denne saken hadde hatt veldig lang saksbehandlingstid og at det hadde vært skifte av personell underveis, noe som kan ha medvirket til at det ikke ble utstedt ST.
Det ble understreket at rapporter må nå Sikorsky og at det er operatørene sin oppgave å rapportere til Sikorsky.





CHC
Har innledet et samarbeid mellom CHC, Widerøe og Avinor på all trafikk som foregår i AFIS-områdene.

Hendelse med Militærfly ved Brønnøysund under øvelse Nordic respons.

Hendelse på Ekofisk.

GNSS – 4 tilfeller, mellom Sverdrup og Sola. Det kan kanskje ikke klassifiseres som «Jamming», men det er likevel uvanlig. CHC mener det er viktig at vi fortsetter jobben med å sikre infrastruktur av redundant navigasjonssystem til GPS - opprettholde det konvensjonelle systemet.




Bristow
Med bakgrunn i Bristow sin operasjon i Hammerfest har vi kontinuerlig fokus på jamming/spoofing problematikken. Det er satt fokus på trening i simulator på dette. 

Det er høy aktivitet inn mot flyplasser som har AFIS-trafikk. 
Truffet på drone i 1000 fot.

Har tilfeller hvor hangarfartøy som har luftfartøy om bord kommer inn i områder hvor de ikke skal være.

Leder påpekte at det er viktig at denne informasjonen tilfaller LT fordi vi er involvert i planlegging av store øvelser.


Lufttransport
På nåværende tidspunkt er det svært lavt volum.

Hatt et tilfelle ved rutesjekk i Bergen hvor det ble gitt klarering til takeoff at et annet luftfartøy mens deres maskin fremdeles stod på rullebanen.


Innstilling: SF tar informasjonen til orientering

	
Wenche Olsen LT



















































Alexander Wangberg 
SHK.










































Andrè Van Niekerk CHC

















Svein Fitjar
Bristow













Kjetil Hellesøy
Lufttransport RW







	05/25
	Orientering fra Avinor (fast agendapunkt)
	

	
	Orientering om pågående arbeid i Avinor av betydning for offshore helikopter.

Små CTA justeringer planlagt som følge av HTZ-endringer. State letter var planlagt Q1 2025, men det ble oppdaget mismatch med UK. I tillegg til CTA gjelder dette Ekofisk HTZ/RMZ og Median Line. Har et mål om å være oppdatert innen september 2025. 


Norne CTA
Her er høringsfrist passert. Samme utstrekning som ADS-området, «vanlige høyder» (1500ft-FL85). Publiseres tidligst mot slutten av 2025.  


Johan Castberg / Rutestruktur Barentshavet
Johan Castberg HTZ og ADS-område publiseres 12.juni 2025. Ny rutestruktur publiseres samme dag, tillegg til eksisterende rute til Bjørnøya.


Jotun FPSO
Forlatt Rosenberg, forventer ankomst Balder HTZ tidlig i april. Godkjent location indicator ENXN. AIP oppdateringer over sommeren. ENXN kan brukes i FPL fra 17.april 2025.

Ula decom 2028/29
VHF, ADS-B, DME, NDB – forutsetning for CTA. Tambar ikke aktuell.
 

Regelverk
UK CAA har meldt om audit Polaris ACC Stavanger i juni. Avinor flysikring har fått britisk sertifikat for Area II.


HSS4: T7 – Sikre infrastruktur av redundant navigasjonssystem til GPS. Tiltaket innebærer å opprettholde det konvensjonelle systemet (herunder VHF-dekning og NDB-stasjoner) for navigasjon, som ble benyttet før GPS.
Avinor venter på avklaring angående contingency, møter med LT og SD er avholdt. Oppdatering på Nordsjømøtet 10.april 2025. 


Prosjekter
FAS-prosjektet:
· Flytting til TEMP-OPS i Stavanger kommende helg.
· FAS idriftsetter iTEC planlagt Q2 2028 («fase 1»)
· Offshore (og lowr) ligger i en senere versjon (kalt SkyNex), estimert to år etter iTEC fase 1.


Droner
Avinor skal administrere all droneaktivitet. Virksomheten er tilpasset ankommende helikopter. Det jobbes mye med synlighet. Avinor er utnevnt som SIS-funksjon. Er det kapasitet til å håndtere dette på sektor offshore i dagens system? 
Dette blir tema også på Nordsjømøtet i april.
Det nye dronesystemet i Avinor er i første omgang for FO Tårn og RTC. FO underveis vil bli aktuelt på et senere tidspunkt.



Annet
Øvelse Aries 2025 – Yme Inspirer neste uke, selskapene er orientert.

Flyttbare innretninger
· Transponderkode til slepende vindmøller?
Det er en forskrift som gjelder på land som er «ganske streng». Det er ennå et stykke å gå i forhold til installasjoner offshore.

GOSA - ingen planlagt aktivitet i 2025. 

Hendelser:
F18 vs S92 – saken er tatt opp, men det er litt uklarheter i forhold til USA og internasjonalt farvann.
British warship Sola – skipet måtte instrueres.

Innstilling: SF tar informasjonen til orientering



	


Christian Berge Avinor flysikring



















	06/25
	AG Tilrådinger (fast agendapunkt)
	

	
	Oppfølging av tilrådninger HSS-4
Kap 11: Sikkerhetstiltak
Ingen aktivitet i AG

Mulige tiltak
· Purre de 2 som ikke har svart
· Reetablere arbeidsgruppen
· Kartlegge status på de 12 spesifiserte tiltakene
· Analysere de 31 svarene uten tiltak
· Vurdere om noen kan foreslås lukket basert på foreliggende informasjon
· Vurdere å utfordre de svarene som er generelle/uten tiltak
· Forberede utsendelse av de siste 14 tilrådningene

Eirik Svare (LT) hadde sekretærfunksjonen, men han jobber ikke lenger innenfor dette segmentet.
Tilbakemelding på arbeidet i gruppen til neste møte.
Oppfølging og sørge for at det er progresjon er jobben til arbeidsgruppen.

Det er samarbeidsforum som skal følge opp arbeidsgruppen.

	
Ørnulf Lien
LT

	07/25
	Regelverk m.v. (fast agendapunkt)
	

	
	Reg (EU) 965/2012 endringer som gjelder alle

Regulation (EU) 2025/20 – Ground Handling
Gjeldene også for helikopter

Regulation (EU) 2025/24 – Fra 27.03.2028
· In Annex I points 130 and 131 are added 
· ORO.GEN.150, point (d) is added
· ORO.GEN.315 Operational procedures for ground handling
· CAT.POL.MAB.110 is added

Forordning (EU) 2024/1111 om regler for drift av bemannede VTOL-luftfartøyer
· Reglene vil tre i kraft i EU 1.mai 2025
· Blir trolig vedtatt i Norge ila Q2-2025
· Se info i EØS-notat om saken, inkl SPA.VEMS
Basis forordning i norsk rett 1.juli 2024
· Operatører skal ha «fatigue» med i sitt SMS (ikke et dedikert FRMS-system)
· Annex V pkt. 8.7

Pågående arbeid
EASA forslag (Opinion) oversendes etter planen kommisjonen ila. Q3-2025, reglene vil neppe bli vedtatt før ila 2026.
· NPA 2023-01 – Oppdatering av regler om luftfartsoperasjoner
· NPA 2022-11 – Oppdatering om regler av luftfartsoperasjoner (inneholder noen oppdateringer til SPA.HOFO)
· RMT.0494 FTL rules for helicopter commercial operations
· MST.0041 Harmonisation in Helicopter AOC approvals procedures and documents


Nasjonalt Regelverk
BSL D 5-1 Rammedispensasjon
Ifølge LT sine jurister er det noe som ikke har truffet helt når de fleste normale operasjoner krever dispensasjon fra forskriften. Det arbeides for å etablere et nytt «helidekkregime».
Mulige momenter i nytt regime;
· Helikopterdekk er flyplasser - ˃ flyplassforskrift
· Eventuelle mangler gjelder flyplassen og håndteres av dens operatør og myndighet
· Bruk av helikopterdekk er helikopteroperatørens ansvar som vurderer om dekket er egnet til bruk iht. kriterier.
· Mangler håndteres operativt med:
· Standard kompenserende tiltak (SKT)
· Tillatelse
· Arbeidsgrupper for risikovurdering og SKT
· Regelverksarbeid i LT
· Koordinering med Havtil og Sdir
· HSCN rolle
· Informasjon/kunnskap/kompetanse


Krav om anti-icing utstyr
BSL D 2-3 Forskrift om helikopter offshoreoperasjoner 
§ 4. Av-/anti-isingsutstyr
· Helikopter som brukes til offshoreoperasjoner skal være utstyrt med av-/anti-isingsutstyr i perioden 1.september til 1.mai.
· Luftfartstilsynet kan likevel tillate at flyginger uten slikt utstyr gjennomføres sør for 60 grader nord.
HOFO Losflyging
· LT har tilskrevet alle norske AOC holdere og signalisert at dispensasjon kan bli gitt til den operatøren som får kontrakten.
· Det er nå sannsynlig at det blir en enkel forskriftsendring som unntar losflyging fra krav i § 4.
· Operatørens opplegg for flyging under vinterforhold blir dermed «kun» en del av SPA.HOFO godkjenningen for losflyging.

HOFO status
Ingenting nytt, vi forholder oss til reglene slik de er vedtatt i Norge.

SAR regelverk
· SAR uttrykkelig unntatt fra basisforordningens virkeområde.
· Nasjonal driftstillatelse for SAR iht. BSL A 8-1 (sivil statsluftfart)
· Noen spesifiserte tilleggskrav i BSL A 8-1
· Operasjonen vurderes ved gjennomgang av operatørenes SOPer mot LTs ikke-dokumentert «norm»/standard (industripraksis)
· Medfører krevende saksbehandling for LTs inspektører mhp. likebehandling, risikovurderinger, begrensninger, vurdering av «kreative forslag» osv.

	
Ørnulf Lien
LT



	08/25
	Regelverk – Part-26
	

	
	
Part-26 er verktøy for å gjennomføre endringer på luftfartøy med tilbakevirkende kraft, likeverdig med Airworthiness Directive.

26.410 Emergency controls operated under water
· Skal være gjennomført av alle berørte
26.415 Underwater emergency exits
· Frist 9.august 2023
26.420 Emergency equipment for flight over water
· Frist 9.august 2024
· Utløsning av flåte etter velt
· Heli-One (Norway) AS og Sikorsky arbeider med dette
· Konstruksjon skal være klar medio juli
Vi må ha en løsning på plass som alle parter tror på. 
Saken mellom EASA og Sikorsky er ennå ikke avklart, men signalet er at EASA er i tvil om gjeldende løsning kan aksepteres. Det foregår en intensiv dialog mellom Sikorsky og EASA. 

Det er behov for å på kommunikasjonslinjene rundt dette sånn at Luftfartstilsynet kan være bedre informert.

UK vil bli i henhold til Part-26, men de vil styre tidsplanen selv.

Oppfordring til Heli-One (Norway) og Sikorsky om at de kommer med informasjon om hvordan vi ligger an. 

LT tar med signalene hjem og vurderer om det er noe vi kan bidra med i denne saken.

26.425 Provision of substantiated sea conditions
· Frist 9.august 2023
26.430 Resistance of an emergency flotation system to damage
· Frist 9.august 2025
26.431 Determination of the robustness of emergency flotation system designs
· Frist 9.auagust 2022
· Sikorsky skal være klar april 2025!!!
26.435 Automatic deployment of an emergency flotation system
· Frist 9.august 2026 for offshore helikoptre

Etterpåklokskap/læring hos LT
· Vi skulle utstedt avvik til operatører!
· Vi hadde for stor tillit til operatørers gjennomføringsevne

Halon Håndslukkere – Forbudt fra 01.01.2026 
Man forutser global mangel og operatører henstilles til å bestille nye håndslukkere ASAP.


	
Tom-Inge Fygle Hansen LT

	09/25
	Status reservedelssituasjonen 
	

	
	
Delesituasjonen har vært utfordrende i de siste årene.
Dialog rundt de problemene som er gjeldene med oljeselskapene og operatørene er god.

Mange følgeproblemer av delemangelen
Critical Customer Deliverables – presentasjon av listen
· Windshealds – håper at dette ikke skal være kritisk lenger etter sommeren
· Rod End Bearings – fører til mest AOG globalt – Økt takten på produksjon og jobber med om noe kan repareres.
· Main Rotor Dampers – er i ferd med å bli en tilfredsstillende situasjon
· Main Gear Box – går over i en monitoreringsfase
Sikorsky er opptatt av å være transparente for at operatørene skal få en tidshorisont å planlegge på.

Exemption på Heis når det gjelder S92 – hva er situasjonen her?
På andre typer er det 3 års levetid, hvorfor er det forskjell? 
Kan Sikorsky bidra med datadeling for at også S92 kan ha 3 år levetid på heis?

	
Arne Martin Gilberg
Aircontact Group AS







	
	
	

	10/25
	Nye helikoptertyper
	

	
	[bookmark: _Hlk193981339]
AW189
· 5 helikopter
· De to første individene ankommer mai og juni
· Oppstart kontrakt Q3 2025 – soft launch

AW139 SAR Oseberg
· Lokalisering offshore Oseberg – utbedring av offshore hangar
· 2 AWSAR AW139 ankommer juni/juli 2025
· Som tilbringer når tilgjengelig
· Oppstart kontrakt 12 1.januar 2026

Bell 525
· 10 helikoptre
· Sertifisering av FAA Q4 2025
· Sertifisering EASA
· De-ice trials sluttføres vintersesongen – 25/26 – FAA og EASA involvert

Ny eie-leie modell for å sikre tilgjengelige helikopter (production slots), samt sikre tilgang til helikopterressursene uavhengig av helikopteroperatør.

	
Øyvind Solberg Equinor ASA


	11/25
	Eventuelt
	

	
	
NOU 2002: 17 Del 2: Helikoptersikkerheten på norsk kontinentalsokkel – Flyttbare innretninger. 
· Bakgrunn: Kartverket sluttet med å oppdatere informasjon om posisjonering og aktiviteten rundt flytting av flyttbare rigger 1.august 2024. 

På grunn av budsjettsituasjonen har kartverket hatt en gjennomgang av hvilke tjenester de er pålagt å levere. Denne listen er altså ikke en pålagt oppgave og derfor ble oppdateringen avsluttet.

Dette er kritisk og må på plass igjen på en eller annen måte.
Det er ganske god kontroll i Avinor i sitt «reservesystem»
Kun SAR ser AIS – ikke tilbringertjenesten.
Dette innvirker på planlegging av flight plan
Forsvaret mangler oversikten i planleggingen. HRS burde ha oversikt over flyttbare installasjoner.

Forumet landet på at dette er en perfekt oppgave Helideck steering Committee Norway.
Oppdraget er å lage en utredning og deretter komme tilbake til samarbeidsforumet.


	
Christian Berge Avinor flysikring


	12/25
	Eventuelt
	

	
	
Helideck steering Committee Norway
· Oppfølging fra forrige møte
HSCN skal være en rådgiver til Samarbeidsforum (SF) og selskapenes flygesjefer.
Avventer utredning vedrørende flyttbare innretninger til neste møte.


	
Leder

	13/25
	Eventuelt
	

	
	
LOS kontrakt
Forumet diskuterte om operatørene som får disse kontraktene skal inviteres inn i forumet.

Konklusjon: Foreløpig er det ikke relevant å invitere disse som en fast deltager.

	
Leder

	14/25
	Eventuelt
	

	
	
VIP – Dispensasjon for VIP passasjerer fra BSL kravene om trening i EBS?
Forumet diskuterte hvordan operatørene skulle forholde seg til utdanning av VIP-PAX, HUET og EBS.

Beslutning: Atle Ringheim Offshore Norge tar dette videre i dialog med Nettverk for sikkerhet og beredskap.

	
Andrè Van Niekerk CHC


	15/25
	Eventuelt
	

	
	
UK er i prosess med å innføre krav om visa (ETA), gjeldende fra 2.april 2025. 

Electronic Travel Authorisation (ETA) factsheet – March 2025 – Home Office in the media

Dette kan påvirke operatørene og passasjerene dersom helikopter går til alternativ flyplass i UK

Leder sjekker med LT sine jurister vedrørende en gjensidig avtale med UK.


	
Svein Fitjar
Bristow

